***HIRDETMÉNY***

Értesítjük a Tisztelt Szülőket, hogy a Karácsony Sándor Rózsatéri Református Óvodában

a 2020/2021-es nevelési évre az óvodások beíratására a következő időpontokban

kerül sor:

**2020. április 2-tól (csütörtök) 7-ig (kedd).**

**A megváltozott munkarendünk miatt a beiratkozás kizárólag online történhet:**

Az eljárás menete:

1. A beiratkozáshoz szükséges szándéknyilatkozatot, válaszlevélben kitöltve ugyanerre a címre kell visszaküldeni.
2. A dokumentumokat scanelve vagy fotózva (jól láthatóan) csatoltan szintén szükséges a fent említett e-mail címre megküldeni.

**A beiratkozáshoz szükséges dokumentumok:**

* gyermek nevére kiállított **személyi azonosító** (ha van) **és lakcímet igazoló hatósági igazolvány** (**gyermek lakcímkártyája**);
* a gyermek születési **anyakönyvi kivonat**a;
* **TAJ szám**a valamint az **oltási kiskönyve**.

A szülők a felvételi kérelemmel kapcsolatos döntésről 2020. április 16-ig

e-mailben kapnak választ.

Az óvodai felvétel, az óvodai jogviszony létesítése: A Nemzeti köznevelésről szóló 2011. évi CXC. Törvény alapján az óvoda a gyermek 3 éves korától a tankötelezettség kezdetéig nevelő intézmény. Az óvodába a gyermek 3. életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. Az óvoda felveheti azt a gyermeket is, aki a 3. életévét a felvételétől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvétele teljesített. Az óvodai felvétel, átvétel jelentkezés alapján történik.

A nevelési év 2020.szeptember 1-től 2021. augusztus 31-ig tart.

Felhívom a Szülők figyelmét, hogy a közoktatásról szóló 1993.évi LXXIX. törvény 24. § (3) bekezdése szerint a gyermek abban az évben, amelyben az 3. életévét betölti augusztus 31.-ig a nevelési év kezdő napjától (2020.szeptember 01.) napi 4 órát köteles óvodai nevelésben részt venni. A napi 4 órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás utolsó határnapját követő 15 napon belül írásban értesíteni a gyermek lakóhelye, annak hiányában a tartózkodási helye szerint illetékes jegyzőt.

**Az Intézmény Alapító Okirata szerint az óvodai tagintézménynek nincs módja felvenni integráltan nevelhető, sajátos nevelési igényű, (SNI) gyermeket.**

Az óvoda vezetője az óvodai felvételi, átvételi kérelmének helyt adó döntését írásban értesítés formájában, a kérelem elutasítására vonatkozó döntését határozati formában közli a szülővel.

**Az Óvodavezető az óvodai felvétel tárgyában meghozott döntéséről legkésőbb 2020. április 16.-ig írásban, e-mailben értesíti a szülőt.**

**Elsőbbséget élveznek azok a gyermekek, akik/akiknek családja:**

* Valamilyen formában kapcsolódik a fenntartó Kispest Rózsatéri Református Egyházközséghez.
* Református, de felekezettől függetlenül elfogadja és képviseli a keresztény értékrendet, az óvoda életét meghatározó református szellemiséget és hitvallást.
* A testvére már az intézményünkbe jár.
* Kispesti lakos
* 2020. augusztus 31-ig betöltik a harmadik életévüket.

Budapest, 2020. március